**Alenka Bratušek** (født 31. mars 1970 i Celje i Slovenia/Jugoslavia) er en slovensk politiker i det venstreorienterte Pozitivna Slovenija (PS), senere i eget parti, ZaAB. Alenka Bratušek var Slovenias regjeringssjef fra 2013 til 2014, forøvrig som den første kvinne i stillingen.

Liv og virke
------------

### Bakgrunn

Alenka Bratušek har studert naturvitenskap og teknologi og har en mastergrad i administrasjon av frivillige organisasjoner. Før hun gikk inn i politikken var hun leder av Slovenias Direktorat for Statens budsjetter.

### Politisk karriere

Alenka Bratušek ble valgt som medlem av nasjonalforsamlingen i 2011 og har vært leder av finanskomiteen. Hun ble midlertidig leder av sitt parti i januar 2013 etter at Zoran Janković hadde trådt tilbake under anklager om korrupsjon.

**Statsminister 2014-2015:** Bratušek ble 27. februar 2013 gitt i oppdrag å danne ny slovensk regjering. Hun fikk oppdraget etter at Janez Janša tapte en mistillitsavstemning i nasjonalforsamlingen etter korrupsjonsanklager. Regjerinen stod klar etter en avstemning den 20. mars, der 52 av 90 folkerepresentanter stemte for den nye koalisjonsregjeringen. Regjeringen stod fremfor store utfordringer grunnet økonomiske vansker i landet.

Bratušek tapte ved en avstemning i partiet 26. april 2014 ledervervet til Zoran Janković.

Hun stiftet i 2014 sitt eget parti. Partiet fikk fire medlemmer i parlamentet ved valget i 2014, herunder Bratušek selv. Partiet er sterkt knyttet til hennes eget politiske prosjekt, også fjenspeilet i navnet: *Forbundet Alenka Bratušek* (Zavezništvo Alenka Bratušek - ZaAB).

I 2014 ble hun foreslått som EU-kommissær og visepresident i Juncker-kommisjonen, men nominasjonen ble ikke godkjent av Europaparlamentet. Den slovenske statsminister Miro Cerar nominerte da en annen kandidat, den slovenske entreprenøren Violeta Bulc.

Bildegalleri
------------

* Bratušek og hennes forgjenger Jansa ved regjeringsskiftet 21. mars 2013Bratušek og hennes forgjenger Jansa ved regjeringsskiftet 21. mars 2013
* Bratuseks regjering i 2013.Bratuseks regjering i 2013.

Referanser
----------

1. ↑   Munzinger Personen, oppført som Alenka Bratusek, Munzinger IBA 00000029530, besøkt 9. oktober 2017[Hentet fra Wikidata]
2. ↑   Brockhaus Enzyklopädie, Brockhaus Online-Enzyklopädie-id bratusek-alenka[Hentet fra Wikidata]
3. ↑  Biografiske opplysninger på Slovenias offisielle internettside Arkivert 17. oktober 2013 hos Wayback Machine.
4. ↑  *Vier Parteien suchen einen Anfang* Frankfurter Allgemeine Zeitung, nettutgaven, besøkt 28. februar 2013
5. ↑   Frankfurter Allgemeine Zeitung, 20.03.13: Vier-Parteien-Koalition: Slowenien hat neue Mitte-Links-Regierung (tysk)
6. ↑  Der Standard besøkt 27. april 2014
7. ↑  Wirtschaftsblatt, nettutgaven 31. mai 2014: *Slowenien: Jeder Politikerin ihre eigene Partei*
8. ↑  EU Business 8. oktober 2014: *EU Parliament rejects Commissioner in blow to Juncker.* besøkt 9. oktober 2014
9. ↑  ?
10. ↑  «Arkivert kopi». Arkivert fra originalen 16. oktober 2014. Besøkt 15. november 2017.

Eksterne lenker
---------------

* Offisielt nettsted Rediger på Wikidata

* (en) Alenka Bratušek – kategori av bilder, video eller lyd på Commons Rediger på Wikidata
* Biografiske opplysninger, regjeringssjefens kontor (engelsk)

|  |  |
| --- | --- |
| Oppslagsverk/autoritetsdata | Encyclopædia Britannica **·** Brockhaus Enzyklopädie **·** VIAF **·** GND **·** LCCN **·** NKC **·** Munzinger (iba)
 |